*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*29. számú előterjesztés*

Bátaszék Város Önkormányzat Képviselő-testületének 2024. február 14-én

16 órakor megtartandó ülésére

*a BÁT-KOM 2004. Kft. ügyvezetője 2024. évi személyi juttatásainak meghatározása*

|  |
| --- |
| **Előterjesztő:** dr. Bozsolik Róbert polgármester  **Készítette:** dr. Firle-Paksi Anna aljegyző  **Törvényességi ellenőrzést végezte:** Takaróné dr. Mihó Beatrix  mb. hatósági irodavezető  **Tárgyalja:**  Pénzügyi és Gazdasági Bizottság 2024. 02. 13.  **Véleményezi:**  Felügyelő Bizottság |

# Tisztelt Képviselő- testület!

A BÁT-KOM 2004. Kft. - 122/2015.(V.27.) önkormányzati határozattal jóváhagyott -Javadalmazási Szabályzata 3. pontja szerint:

*„A vezető tisztségviselő az önkormányzat, mint alapító éves munkaterve szerint meghatározott időpontban beszámol a gazdasági társaság adott évben végzett tevékenységéről, alapító elé terjeszti elfogadásra a gazdasági társaság mérlegét. Ezen napirendi pont keretében a mindenkori polgármester jogosult előterjesztést tenni az alapító képviselő testület elé a vezető tisztségviselő munkabérének változtatására, illetve jutalmazására vonatkozóan.*

*A munkabér változás és jutalom mértékére vonatkozó javaslatot annak alapító által történő megvitatása előtt a képviselő testület Pénzügyi és Gazdasági Bizottsága és a gazdasági társság felügyelő bizottsága tárgyalja és ezen bizottságok véleményével együtt terjeszthető az alapító elé.”*

Az elmúlt hetekben, napokban az önkormányzat fenntartásában lévő valamennyi intézménynél, költségvetési szervnél, gazdasági társaságnál sikerült a Képviselő-testületnek olyan, a 2024. évet érintő bérintézkedési döntéseket meghozni, amely a keresetek reálértékének csökkenését akadályozzák. Ezen intézkedések a BÁT-KOM 2004. Kft. ügyvezetőjének javadalmazását nem érintették.

Az ügyvezető a javadalmazási szabályzatra, valamint e tárgykörben hozott korábbi önkormányzati döntésekre tekintettel jelenleg 600.000,- Ft/hó illetményre, továbbá 130.000,- Ft/hó költségtérítésre jogosult.

Amennyiben az ügyvezető úr keresetének reálérték csökkenését is meg kívánja akadályozni a Képviselő-testület, mint a Kft. tulajdonosa, javasoljuk az alábbi határozati javaslat elfogadását:

**H a t á r o z a t i j a v a s l a t :**

**BÁT-KOM 2004. Kft. ügyvezetője személyi juttatásainak meghatározása 2024.01.01-től**

Bátaszék Város Önkormányzatának Képviselő-testülete, mint a BÁT-KOM 2004. Kft tulajdonosa - e jogkörében eljárva -

1. a Kft. Felügyelőbizottsága javaslatát elfogadva – a 122/2015.(V.27.) önkormányzati határozattal jóváhagyott Javadalmazási Szabályzat 3. pontjában rögzített hatáskörében eljárva –, Pap Péternek, a Kft. ügyvezetőjének havi illetményét 2024. január 1. napjától bruttó 660.000.- Ft/hó, míg havi költségtérítését 130.000.- Ft/hó összegben állapítja meg,
2. egyúttal a 7/2023. (II.08) önk.-i határozatát hatályon kívül helyezi.

*Határidő:* 2023. február 15.

*Felelős:* dr. Firle- Paksi Anna aljegyző

(a határozat megküldéséért)

*Határozatról értesül:* BÁT-KOM 2004. Kft.

Bátaszéki KÖH pénzügyi iroda

irattár